
SE APROBA,
P R I M A R
                                                        NICOLAE ROBU
Nr. UR2014-002017/18.02.2014
REFERAT

privind aprobarea Planului Urbanistic Zonal “Ansamblu de clădiri cu funcţiune mixta (birouri si servicii)”, str. Siemens F.N., Timişoara

Către Comisiile Consiliului Local al Municipiului Timişoara

Având în vedere solicitarea înregistrată cu nr. UR2014-002017/13.02.2014, privind aprobarea Planului Urbanistic Zonal “ Ansamblu de clădiri cu funcţiune mixta (birouri si servicii)”, str. Siemens F.N., Timişoara;
Având în vedere prevederile Planului Urbanistic General al Municipiului Timişoara şi „Conceptul general de dezvoltare urbana (MASTERPLAN) promovată de către Consiliul Local al Municipiului Timişoara;
Ţinând cont de Avizul de Oportunitate nr. 05/18.07.2013, Avizul favorabil al Comisiei Tehnice de Amenajare a Teritoriului de Urbanism nr. 04/30.01.2014;

Având în vedere prevederile Certificatului de Urbanism nr.  2751 din 23.08.2013, precum si Avizul Agenţiei pentru Protecţia Mediului cu nr. 10653 din 04.12.2013; 

Documentaţia PUZ “ Ansamblu de clădiri cu funcţiune mixta (birouri si servicii)”, str. Siemens F.N., Timişoara, beneficiar S.C. SAGUARO TECH ESTATE MENEGEMENT S.R.L., proiectant S.C. STUDIO ARCA S.R.L., a fost afişată pe site-ul oficial al Primăriei Municipiului Timişoara începand cu  luna septembrie 2013, cu ocazia demarării Etapei 2 – etapa elaborării propunerilor PUZ si RLU aferent, de informare si consultare a publicului, conform H.C.L. 140/2011, etapa finalizata prin afişarea pe site-ul Primăriei Municipiului Timişoara in data de 05.11.2013, a Raportul informării si consultării publicului cu nr.  UR2013 – 015787/05.11.2013;

Conform procedurii prevăzută prin H.C.L. nr. 140/19.04.2011 privind aprobarea Regulamentului local de implicare a publicului in elaborarea sau revizuirea planurilor de urbanism si amenajare a teritoriului, documentaţia PUZ “ Ansamblu de clădiri cu funcţiune mixta (birouri si servicii)”, str. Siemens F.N., Timişoara, se încadrează in Etapa 3 - etapa aprobării PUZ si RLU aferent (cap. 8.2.3., art. 63 din HCL nr. 140/2011), in baza Dispoziţiei Primarului nr. 92/ 15.01.2007 privind aprobarea Procedurii pentru aplicarea prevederilor Legii nr. 52/2003 privind transparenta decizionala in administraţia publica; 
Planul Urbanistic Zonal “ Ansamblu de clădiri cu funcţiune mixta (birouri si servicii)”, str. Siemens F.N., Timişoara, este elaborat de proiectantul S.C. STUDIO ARCA S.R.L., proiect nr. 353/2013, la cererea beneficiarului S.C. SAGUARO TECH ESTATE MANAGEMENT S.R.L.
Terenul studiat în cadrul Planului Urbanistic Zonal „Ansamblu de clădiri cu funcţiune mixta (birouri si servicii)”, str. Siemens F.N., Timişoara, este situat în intravilanul municipiului Timişoara, in partea de sud - est a oraşului, pe strada Siemens, fiind delimitat: la est si sud cu Str. Siemens, la vest cu proprietatea firmei Elbromplast, iar la nord se învecinează cu parcele proprietate privata.

Zona studiată care face obiectul acestei documentaţii, nu se află în zona protejată sau de protecţie a monumentelor istorice pentru care este necesar Avizul Comisiei de Monumente. Pentru aceasta documentaţie nu este necesar Avizul Consiliului Judeţean Timiş.
Prin prezentul Plan Urbanistic „Ansamblu de clădiri cu funcţiune mixta (birouri si servicii)”, str. Siemens F.N., Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.
Terenul studiat, în suprafaţă totală de 10.000 mp, este înscris in C.F. 436112, nr. cad 436112, fiind proprietatea S.C. SAGUARO TECH ESTATE MANAGEMENT S.R.L. TIMISOARA.
Prin prezentul Plan Urbanistic Zonal „Ansamblu de clădiri cu funcţiune mixta (birouri si servicii)”, str. Siemens F.N., Timişoara, se propune amplasarea unui ansamblu construit cu funcţiunea de clădiri pentru birouri, format din trei module similare. Investiţia se va realiza in paşi succesivi, iar clădirile vor avea o dubla orientare: spre parcare si spre strada nou propusa. La parter se vor amplasa pe lângă zona de lobby si funcţiuni cu caracter public: servicii, alimentaţie publica, fitness, comerţ, sala de conferinţe, etc.
Accesul auto si pietonal la parcela se va realiza din str. Siemens, precum si din strada nou propusa, fiind prevăzute 170 locuri de parcare, conform avizului Comisiei de Circulaţie nr. DT2013-002561/17.10.2013.
Obţinerea Autorizaţiei de Construire este condiţionata de realizarea locurilor de parcare necesare funcţiunii propuse exclusiv pe parcelele deţinute de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 si prelungit cu HCL nr. 139/2007 respectiv HCL  105/2012.

Indicii propuşi prin documentaţie sunt:
POT = 40.00 %, 
CUT max = 2
Regim de înălţime S/D+ P+5E 

Spatii verzi min 20% - conform Avizului Agenţiei pentru Protecţia Mediului nr. 10653 din 04.12.2013.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.).
Planul Urbanistic Zonal „Ansamblu de clădiri cu funcţiune mixta (birouri si servicii)”, str. Siemens F.N., Timişoara, se va integra în Planul Urbanistic General al Municipiului Timişoara si va avea perioada de valabilitate pana la aprobarea noului Plan Urbanistic General, perioadă în care pot fi demarate investiţiile prevăzute în documentaţie.
PROPUNEM:
1. Analizarea si aprobarea Planului Urbanistic Zonal „Ansamblu de clădiri cu funcţiune mixta (birouri si servicii)”, str. Siemens F.N., Timişoara, având ca beneficiar pe S.C. SAGUARO TECH ESTATE MANAGEMENT S.R.L.,  întocmit conform Proiectului nr. 353/2013, realizat de S.C. STUDIO ARCA S.R.L., care face parte integrantă din prezenta hotărâre.
2. Se stabilesc condiţiile de construire: regimul de înălţime de S/D+ P+5E ,  acces auto conform avizului Comisiei de Circulaţie nr. DT2013-002561/17.10.2013, realizarea locurilor de parcare exclusiv pe parcela deţinută de beneficiari, procentul de ocupare al terenului POT propus de 40 %, coeficientul de utilizare al terenului CUT propus de 2, spaţii verzi de minim 20 % din suprafaţa totală a parcelei - conform adresei Agenţiei Regionale pentru Protecţia Mediului Timişoara nr. 10653 din 04.12.2013;
            3. Prezentul Plan Urbanistic Zonal „Ansamblu de clădiri cu funcţiune mixta (birouri si servicii)”, str. Siemens F.N., Timişoara se va integra în prevederile Planului Urbanistic General Timişoara şi va avea perioada de valabilitate pana la aprobarea noului Plan Urbanistic General, perioadă în care pot fi demarate investiţiile prevăzute în documentaţie.
            4. Terenul studiat, , în suprafaţă totală de 10.000 mp, este înscris in C.F. 436112, nr. cad 436112, fiind proprietatea S.C. SAGUARO TECH ESTATE MANAGEMENT S.R.L. TIMISOARA.

           5. Reglementările privind autorizarea construcţiilor şi a amenajărilor vor fi aplicate în concordanţă cu prevederile prezentului Plan Urbanistic Zonal „Ansamblu de clădiri cu funcţiune mixta (birouri si servicii)”, str. Siemens F.N., Timişoara şi a Regulamentului Local de Urbanism;            

